Top-sportadministrateur doodgeskietArgieffoto: SAPD/Facebook Banele Sindani is in die maag geskiet nadat rowers omstreeks 02:00 by sy huis in Ruimsig ingebreek het. Phelelani Sindani, ŉ familielid, het gesê Sindani se 12-jarige dogter het glo televisie gekyk en haar pa gaan wakker maak toe sy gesien het die rowers probeer in die huis inkom. Sindani het die rowers glo gekonfronteer waarna hy doodgeskiet is. “Hy het nie eers ŉ vuurwapen besit nie,” het Phelelani gesê. Die rowers het Sindani se dogter glo hierna gedwing om die kombuisdeur oop te sluit waarna hulle met ŉ televisie en selfoon gevlug het.